
RAPORT DE SPECIALITATE


Subsemnatul Iamandi Ion, şef serviciu administraţie, analizând Proiectul de Hotărâre privind constatarea încetării de drept a mandatului de consilier local al domnului Petrişor Aurel, ca urmare a demisiei, şi vacantarea locului de consilier local, am constatat următoarele:
	În urma alegerilor locale din data de 27 septembrie 2020 a fost ales consiliul local al oraşului Boldeşti-Scăeni format din 17 consilieri.
	Validarea celor 17 mandate de consilier local s-a făcut prin încheieri ale instanţei, iar în şedinţele de constituire a consiliului local, fiecare consilier validat a depus jurământul.
[bookmark: _GoBack]	În şedinţa consiliului local din data 19.12.2023 domnul Petrişor Aurel a adus la cunoştiinţă că demisionează din calitatea de membru al Consiliului Local al oraşului Boldeşti-Scăeni, demisia fiind înregistrată sub nr. 23891/22.12.2023.  În urma demisiei locul domnului Petrişor Aurel în consiliul local a rămas vacant.
Art. 204 din OUG nr. 57/2019 privind Codul administrativ, cu modificările şi completările ulterioare, reglementează încetarea de drept a mandatului de consilier local, după cum urmează, iar la alin. (2) lit. „a” prevede încetarea de drept a calităţii de consilier local ca urmare a demisiei.
Constatarea încetării de drept a mandatului de consilier local, precum şi vacantarea locului de consilier local se realizează printr-o hotărâre de constatare a consiliului local care trebuie adoptată în termen de 30 de zile de la introducerea pe proiectul ordinii de zi a referatului constatator semnat de primar şi de secretarul general al unităţii administrativ-teritoriale cu privire la situaţia prevăzută la alin. (2) lit. a, adoptată în prima şedinţă de la apariţia evenimentului(demisiei).
	Faţă de cele mai sus constatate şi precizate consider că iniţierea proiectului de hotărâre este necesară şi oportună.

